
19. zasadnutie							Bod programu MZ č.:4.
MZ mesta Trnava							Materiál č.:4.
9. 12. 2025
Zámena pozemku pod cestou tretej triedy III/1287 za pozemok pri SOŠ na Ul. Sibírska v Trnave
(uznesenie č. 2)
Návrh predkladá:							Návrh spracoval:
Majetková komisia MZ						JUDr. Slavomír Pastýr									Odbor majetkový
Spracované: 27. 11. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 49551/2025

Návrh uznesenia
k zámene pozemku pod cestou tretej triedy III/1287 za pozemok pri SOŠ na Ul. Sibírska v Trnave (uznesenie č. 2)
Mestské zastupiteľstvo mesta Trnava po prerokovaní:
1. Schvaľuje
[bookmark: _Hlk180569097]prevod vlastníctva nehnuteľného majetku formou zámeny z dôvodu hodného osobitného zreteľa v zmysle § 9a ods. 15 písm. f) zákona č. 138/1991 Zb. o majetku obcí v znení neskorších predpisov a podľa § 5 ods. 2 písm. c), d), i), m), o) a q) Zásad hospodárenia a nakladania s majetkom Mesta a s majetkom štátu, ktorý Mesto užíva (ďalej len „Zásad“) a to nehnuteľností v k.ú. Trnava:
· pozemku parc. registra „C“ č. 10547/72, druh pozemku: zastavaná plocha a nádvorie, o výmere 822m2, odčleneného geometrickým plánom č. 34/2025 zo dňa 20.08.2025, úradne overený dňa 8 .9. 2025 pod číslom G1-1126/2025, z pozemku parc. registra „E“ č. 1153/3, zapísaného na LV č. 5000 vo vlastníctve Mesta Trnava, Hlavná 1, 917 71 Trnava, IČO: 00313114, ktorý sa nachádza pod cestou tretej triedy III/1287 pri OC Island v Trnave, a všeobecná hodnota ktorého bola stanovená znaleckým posudkom č. 175/2025 zo dňa 29.09.2025 vypracovaným Ing. Petrom Chlebom, na sumu 104 599,50 EUR,
· za pozemok parc. registra „C“ č. 5292/945, druh pozemku: zastavaná plocha a nádvorie, o výmere 822m2, odčleneného geometrickým plánom č. 27/2025 zo dňa 28.06.2025, úradne overený dňa 17. 9. 2025 pod číslom G1-1096/2025, z pozemku parc. registra „C“ č. 5292/11, zapísaného na LV č. 5017 vo vlastníctve Trnavského samosprávneho kraja, Starohájska ulica 6868/10, 917 01 Trnava, IČO: 37836901, ktorý sa nachádza pri SOŠ na Ul. Sibírska v Trnave, a všeobecná hodnota ktorého bola stanovená znaleckým posudkom č. 175/2025 zo dňa 29.09.2025 vypracovaným Ing. Petrom Chlebom, na sumu 104 599,50 EUR,
bez finančného vyrovnania, nakoľko hodnota zamieňaných nehnuteľností na oboch stranách je v zmysle znaleckého posudku č. 175/2025 rovnaká. Dôvody hodné osobitného zreteľa podľa § 9a ods. 15 písm. f) zákona č. 138/1991 Zb. o majetku obcí v znení neskorších predpisov a v zmysle Zásad spočívajú v tom, že ide o:
· prevod samostatne nepoužiteľného pozemku vzhľadom na výmeru, tvar pozemku, umiestnenie pozemku, ak ide o prevod vlastníkovi susedného pozemku, ktorý má spoločnú hranicu s predávaným pozemkom (§ 5 ods. 2 písm. c) Zásad) – ide o pozemok pod cestou tretej triedy III/1287, ktorej vlastníkom je Trnavský samosprávny kraj, pričom Trnavský samosprávny kraj je vlastníkom susedného pozemku parc. reg. E č. 1084/6 v k.ú. Trnava,
· prevod majetku mesta, pri ktorom sa podporí všeobecne akceptovateľný verejnoprospešný účel (§ 5 ods. 2 písm. d) Zásad) – nadobudnutím predmetnej nehnuteľnosti do vlastníctva mesta je v súlade so zámerom mesta budovať verejné cyklistické chodníky na území mesta. Mesto Trnava má zámer vybudovať samostatný cyklistický pruh v pridruženom priestore s fyzickým oddelením od ostatnej dopravy. Cieľom stavby je dobudovanie súvislého cyklochodníka pozdĺž Ul. Veterná až na jej koniec po strednú odbornú školu na Ul. Sibírska v Trnave,
· ak nemožno objektívne predpokladať, že by majetok mesta mohla účelne nadobudnúť iná osoba, než tá, ktorej sa majetok mesta navrhuje previesť (§ 5 ods. 2 písm. i) Zásad) – uvedený pozemok bude účelne využívať Trnavský samosprávny kraj ako vlastník cesty vybudovanej na tomto pozemku,
· ak prevod majetku mesta prispeje k podpore investičných akcií v súlade s územným plánom mesta, napríklad stavby ciest, dráh, priemyselných parkov a vytvárania pracovných príležitostí (§ 5 ods. 2 písm. m) Zásad) – ide o majetkovoprávne usporiadanie pozemku pod plánovanou investičnou akciou mesta s názvom „Cyklochodník ulica Veterná“,
· prevod majetku medzi mestom a inou obcou, vyšším územným celkom, štátom alebo inou verejnoprávnou korporáciou vo verejnom záujme (§ 5 ods. 2 písm. o) Zásad) – ide o zámenu pozemkov medzi Mestom Trnava a Trnavským samosprávnym krajom vo verejnom záujme.


· prevod majetku mesta za účelom usporiadania vlastníctva podľa reálneho užívania (§ 5 ods. 2 písm. q) Zásad) – ide o pozemok pod cestou, ktorú vlastní Trnavský samosprávny kraj.
Správny poplatok spojený s vkladom do katastra nehnuteľností hradí Mesto Trnava. Zásady sú verejne dostupné na https://www.trnava.sk/stranka/zasady-hospodarenia a dôvody hodné osobitného zreteľa sú v súlade s týmito Zásadami. Zámer prevodu nehnuteľného majetku mesta formou zámeny podľa tohto uznesenia bol zverejnený v súlade s § 9a ods. 15 písm. f) bod 1. zákona č. 138/1991 Zb. o majetku obcí v znení neskorších predpisov. Všetky požiadavky zákonnej úpravy boli splnené.
Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava.
2. Ukladá
Mestskému úradu v Trnave
Odboru majetkovému:
pripraviť zámennú zmluvu v zmysle schvaľovacej časti tohto uznesenia a predložiť ju druhej zmluvnej strane na podpis
Termín: do 31. 1. 2026
Hlasovanie 
Za: 				.................
Proti: 				.................
Zdržal sa hlasovania: 	.................
Nehlasoval: 			.................
Z celkového počtu 31 poslancov bolo neprítomných .......... poslancov. 
Uznesenie bolo prijaté. 

Dôvodová správa
Mesto Trnava má zámer vybudovať samostatný cyklistický pruh v pridruženom priestore s fyzickým oddelením od ostatnej dopravy. Cieľom stavby je dobudovanie súvislého cyklochodníka pozdĺž Ul. Veterná až na jej koniec po strednú odbornú školu na Ul. Sibírska v Trnave. Touto stavbou bude dotknutý pozemok v k.ú. Trnava, parc. reg. C č. 5292/11, LV č. 5017, vo výlučnom vlastníctve Trnavského samosprávneho kraja. 
Mesto Trnava dňa 26.08.2024 písomne požiadalo Trnavský samosprávny kraj o návrh majetkovoprávneho usporiadania časti pozemku parc. reg. C č. 5292/11, LV č. 5017, k.ú. Trnava. 
Trnavský samosprávny kraj listom doručeným 08.11.2024 navrhol majetkovoprávne usporiadanie časti pozemku parc. reg. C č. 5292/11 v k.ú. Trnava vo vlastníctve Trnavského samosprávneho kraja na Ul. Veterná – pri SOŠ na Ul. Sibírska, pre účely vybudovania cyklochodníka, formou zámeny za časť pozemku parc. reg. E č. 1153/3 v k.ú. Trnava vo vlastníctve Mesta Trnava pri OC Island, ktorý je zastavaný cestným telesom č. III/1287, a to za nasledovných podmienok: 
a) časti oboch pozemkov žiadajú geometricky oddeliť s identickou výmerou – pri stanovení výmery sa bude vychádzať z výmery pozemku, na ktorom bude vybudovaný cyklochodník, pričom geometrický plán zabezpečí vlastník pozemku na vlastné náklady,
b) na základe geometrických plánov budú oddelené časti pozemkov ocenené znaleckým posudkom. Znalecký posudok zabezpečí vlastník pozemku na vlastné náklady,
c) návrh zámennej zmluvy predloží Trnavský samosprávny kraj na základe uznesení zastupiteľstva mesta a Trnavského samosprávneho kraja,
d) návrh na vklad do katastra nehnuteľností vrátane poplatkov zabezpečí mesto.
Zároveň Trnavský samosprávny kraj ako alternatívu navrhol zameniť pozemok pod plánovaným cyklochodníkom za pozemky vo vlastníctve Mesta Trnava, ktoré sú zastavené cestami II. a III. triedy, ide o parc. reg. E č. 1263/1, 1241, 1265/3, 808, a parc. reg. C č. 9072/5, 9073/4, 9073/5, 9073/6, 9073/8, 2540/11, 2540/107, 2540/110, 2540/95, v k.ú. Trnava.
Odbor územného rozvoja odporučil súhlasiť s navrhovanou zámenou pozemkov bez pripomienok. 
Majetková komisia na svojom zasadnutí dňa 14.01.2025 odporučila Mestskému zastupiteľstvu mesta Trnava schváliť zámenu častí nasledovných pozemkov v k.ú. Trnava: 
a.) časť parc. reg. C č. 5292/11 vo vlastníctve Trnavského samosprávneho kraja, vo výmere zodpovedajúcej časti pozemku pod plánovaným cyklochodníkom, za
b.) časť parc. reg. E č. 1153/3 vo vlastníctve Mesta Trnava, vo výmere podľa pozemku v bode a),
za nasledovných podmienok:
· vyhotovenie geometrického plánu zabezpečí vlastník príslušného pozemku na vlastné náklady,
· náklady za vyhotovenie znaleckého posudku uhradí Trnavský samosprávny kraj a Mesto Trnava, každý v ½,
· správne poplatky v súvislosti so zápisom vlastníckeho práva uhradí Mesto Trnava.
Na základe uvedeného bol vyhotovený geometrický plán č. 34/2025, na základe ktorého bola odčlenená časť pozemku pod cestou tretej triedy III/1287 a geometrický plán č. 27/2025, na základe ktorého bola odčlenená časť pozemku pod plánovanou stavbou cyklochodníka. Mesto uhradilo náklady za vyhotovenie geometrického plánu č. 27/2025 a Trnavský samosprávny kraj uhradil náklady za vyhotovenie geometrického plánu č. 34/2025.
Následne bol dňa 29.09.2025 vypracovaný znalecký posudok č. 175/2025 Ing. Petrom Chlebom. Všeobecná hodnota každého z pozemkov o výmere 822m2 podľa návrhu uznesenia je 104 599,50 EUR, 127,25 EUR/m2. Náklady za vyhotovenie znaleckého posudku uhradí mestu Trnavský samosprávny kraj vo výške ½ sumy za jeho vypracovanie, t.j. 230 EUR.
Dôvody hodné osobitného zreteľa podľa § 9a ods. 15 písm. f) zákona č. 138/1991 Zb. o majetku obcí v znení neskorších predpisov a v zmysle Zásad spočívajú v tom, že ide o:
· prevod samostatne nepoužiteľného pozemku vzhľadom na výmeru, tvar pozemku, umiestnenie pozemku, ak ide o prevod vlastníkovi susedného pozemku, ktorý má spoločnú hranicu s predávaným pozemkom (§ 5 ods. 2 písm. c. Zásad) – ide o pozemok pod cestou tretej triedy III/1287, ktorej vlastníkom je Trnavský samosprávny kraj,
· prevod majetku mesta, pri ktorom sa podporí všeobecne akceptovateľný záujem (§ 5 ods. 2 písm. d. Zásad) – nadobudnutím predmetnej nehnuteľnosti do vlastníctva mesta je v súlade so zámerom mesta budovať verejné cyklistické chodníky na území mesta. Mesto Trnava má zámer vybudovať samostatný cyklistický pruh v pridruženom priestore s fyzickým oddelením od ostatnej dopravy. Cieľom stavby je dobudovanie súvislého cyklochodníka pozdĺž Ul. Veterná až na jej koniec po strednú odbornú školu na Ul. Sibírska v Trnave,
· ak nemožno objektívne predpokladať, že by majetok mesta mohla účelne nadobudnúť iná osoba, než tá, ktorej sa majetok mesta navrhuje previesť (§ 5 ods. 2 písm. i. Zásad) – uvedený pozemok bude účelne využívať Trnavský samosprávny kraj ako vlastník cesty vybudovanej na tomto pozemku,
· ak prevod majetku mesta prispeje k podpore investičných akcií v súlade s územným plánom mesta, napríklad stavby ciest, dráh, priemyselných parkov a vytvárania pracovných príležitostí (§ 5 ods. 2 písm. m. Zásad) – ide o majetkovoprávne usporiadanie pozemku pod plánovanou investičnou akciou mesto s názvom „Cyklochodník ulica Veterná“,
· prevod majetku medzi mestom a inou obcou, vyšším územným celkom, štátom alebo inou verejnoprávnou korporáciou vo verejnom záujme (§ 5 ods. 2 písm. o. Zásad) – ide o zámenu pozemkov medzi mestom a Trnavským samosprávnym krajom vo verejnom záujme. 
· prevod majetku mesta za účelom usporiadania vlastníctva podľa reálneho užívania (§ 5 ods. 2 písm. q. Zásad) – ide o pozemok pod cestou, ktorú vlastní Trnavský samosprávny kraj.
Mestské zastupiteľstvo mesta Trnava uznesením č. 875/2025 zo dňa 28.10.2025 schválilo v zmysle § 9 ods. 2 písm. a) zákona č. 138/1991 Zb. o majetku obcí v znení neskorších predpisov spôsob prevodu vlastníctva nehnuteľného majetku formou zámeny podľa výrokovej časti tohto uznesenia podľa § 9a ods. 15 písm. f) zákona č. 138/1991 Zb. o majetku obcí v znení neskorších predpisov z dôvodov hodných osobitného zreteľa uvedených v návrhu tohto uznesenia.
Zámer prevodu majetok mesta je mesto povinné zverejniť najmenej 15 dní pred schvaľovaním prevodu mestským zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený najmenej do schválenia prevodu. Zámer bude zverejnený najmenej 15 dní pred schvaľovaním prevodu mestským zastupiteľstvom.
Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava. 

Príloha
Pozemok parc. reg. C č. 5292/945 – plánovaný cyklochodník mesta
[image: Znázornenie plánovaného umiestnenia cyklochodníka - výrez z geometrického plánu. ]SOŠ elektrotechnická
na Ul. Sibírska

[image: Znázornenie plánovaného umiestnenia cyklochodníka]
Pozemok parc. reg. C č. 10547/72 – pozemok pod cestou tretej triedy III/1287
[image: Obrázok, na ktorom je parcela pod cestou III/1287 - výrez z geometrického plánu][image: Obrázok, na ktorom je parcela pod cestou III/1287]

